PROJEKTS

2022.gada \_\_\_.decembrī Lēmums Nr. \_\_\_\_

Par sabiedrības ar ierobežotu atbildību “Daugavpils Olimpiskais centrs” sniegto maksas

pakalpojumu cenu noteikšanas kārtību un atbrīvojumiem privātpersonām

Pamatojoties uz likuma “Par pašvaldībām” 21.panta pirmās daļas 27.punktu, 41.panta pirmās daļas 2.punktu, Valsts pārvaldes iekārtas likuma 43.1 panta trešo daļu, 72.panta pirmās daļas 1.punktu,

ņemot vērā ar Daugavpils valstspilsētas pašvaldības izpilddirektora 2022.gada 7.jūlija rīkojumu Nr.152 „Par metodiskajiem norādījumiem maksas pakalpojumu sniegšanas noteikšanā un cenu aprēķināšanas principiem Daugavpils valstpilsētas pašvaldības kapitālsabiedrībās” apstiprinātos metodiskos norādījumus maksas pakalpojumu cenu aprēķināšanai Daugavpils valstspilsētas pašvaldības kapitālsabiedrībās,

Daugavpils pilsētas dome nolemj:

1. Apstiprināt Daugavpils pilsētas domes 2022.gada \_\_\_.decembra noteikumus Nr.\_\_\_ “Sabiedrības ar ierobežotu atbildību “Daugavpils Olimpiskais centrs” sniegto maksas pakalpojumu cenu noteikšanas kārtība”.
2. Noteikt šādus atbrīvojumus (atlaides) privātpersonām par sabiedrības ar ierobežotu atbildību “Daugavpils Olimpiskais centrs” maksas pakalpojumiem izmantošanu Daugavpils valstspilsētas pašvaldības sporta bāzēs:
	1. 25% atlaide:

2.1.1. personām līdz 18 gadiem, kuru dzīvesvieta ir deklarēta Daugavpilī, uzrādot attiecīgu dokumentu;

2.1.2. personām ar invaliditāti, kuru dzīvesvieta ir deklarēta Daugavpilī, uzrādot attiecīgu dokumentu;

2.1.3. senioriem pensionāriem, kuru faktiskā dzīvesvieta ir deklarēta Daugavpilī, uzrādot attiecīgu dokumentu.

* 1. 100% atlaide atbrīvojums sporta bāzu izmantošanai bezmaksas nodarbībām saskaņā ar nodarbību grafiku:
		1. Daugavpils pilsētas pašvaldības policijas darbiniekiem;
		2. pašvaldības iestādes „Sociālais dienests” ģimenes mājas “Pīlādzis” audzēkņiem;
		3. sporta veterāniem-senioriem, kuriem dzīvesvieta deklarēta Daugavpilī, saskaņā ar attiecīgas pašvaldības iestādes iesniegtu sarakstu;
		4. sportistiem, kuriem dzīvesvieta deklarēta Daugavpilī un kuri saņem pašvaldības finansējumu saskaņā ar Daugavpils domes noteikumiem par augstas klases sportistu un jauno perspektīvo sportistu atbalstu;

Pielikumā: Daugavpils pilsētas domes 2022.gada \_\_\_.decembra noteikumi Nr.\_\_\_ “Sabiedrības ar ierobežotu atbildību “Daugavpils Olimpiskais centrs” sniegto maksas pakalpojumu cenu noteikšanas kārtība”.

Daugavpils pilsētas domes priekšsēdētājs A. Elksniņš

Pielikums

Daugavpils pilsētas domes

2022.gada \_\_\_\_.decembra lēmumam Nr.\_\_\_\_

 Noteikumi Nr.\_\_

(prot. Nr.\_\_, \_\_.§)

APSTIPRINĀTI

ar Daugavpils pilsētas domes

2022.gada \_\_\_.decembra

lēmumu Nr.\_\_\_

Sabiedrības ar ierobežotu atbildību “Daugavpils Olimpiskais centrs” sniegto maksas

pakalpojumu cenu noteikšanas kārtība

Izdoti saskaņā ar Valsts pārvaldes iekārtas likuma 43.1panta trešo daļu

1. **Vispārīgie jautājumi**
2. Noteikumi nosaka sabiedrības ar ierobežotu atbildību “Daugavpils Olimpiskais centrs” (turpmāk - Kapitālsabiedrība) deleģēto pārvaldes uzdevumu ietvaros sniegto pakalpojumu (turpmāk - pakalpojumi) maksas apmēra noteikšanas un apstiprināšanas kārtību.
3. Noteikumi attiecas uz visiem pakalpojumu veidiem, izņemot normatīvajos aktos noteiktos gadījumus.
4. Pašizmaksa un cena tiek aprēķināta katram pakalpojumu veidam un preču grupai atsevišķi. Cena norādāma euro un euro centos.
5. Kapitālsabiedrības sniegto pakalpojumu maksas atbrīvojumus privātpersonām nosaka Daugavpils pilsētas dome.
6. Kapitālsabiedrība sniegto pakalpojumu cenrādi publicē Kapitālsabiedrības un Daugavpils valstspilsētas pašvaldības mājas lapā.
7. **Pakalpojumu maksas apmēra noteikšanas kārtība**
8. Pakalpojuma pašizmaksu nosaka izmantojot pilnas pašizmaksas kalkulācijas metodi, kas ietver gan tiešās, gan netiešās izmaksas. Pakalpojumu kalkulāciju izstrādā saskaņā ar šo noteikumu 1.pielikumu.
9. Pašizmaksā tiek ietvertas tikai ekonomiski pamatotas uzņēmējdarbības izmaksas, kas saistītas ar pakalpojumu sniegšanu.
10. Maksas pakalpojuma pašizmaksu aprēķina pēc šādas formulas:

 Imp = (Tizm + Nizm) / Vsk, kur:

 Imp – viena sniegtā pakalpojuma veida vienas vienības pašizmaksa;

 Tizm – tiešās izmaksas, kas ir tieši attiecināmas uz maksas pakalpojuma sniegšanu.

Nizm – netiešās izmaksas jeb izmaksas, kas ir netieši saistītas ar attiecīgā maksas pakalpojuma sniegšanu.

 Vsk – plānotais maksas pakalpojuma vienību skaits laikposmā.

1. Tiešās izmaksas ir tieši attiecināmas uz pakalpojumu un tās veido izmaksu kopsumma B+S+P+F, kur:

 B – tiešās darba izmaksas;

 S – valsts sociālās apdrošināšanas obligātas iemaksas;

P – citas ar pakalpojuma sniegšanu tieši saistītas materiālu un pakalpojumu iegādes izmaksas;

 F – ar pakalpojuma sniegšanu saistīto pamatlīdzekļu nolietojums.

1. Netiešās izmaksas, kuras nav iespējams pilnā apmērā attiecināt uz konkrēta pakalpojuma sniegšanu aprēķina pēc formulas:

 Nizm = Adm x k, kur

Adm – administrācijas izdevumi, kas ir saistīti ar attiecīgā maksas pakalpojuma sniegšanu, piemēram, kapitālsabiedrības vadībā un administrācijā nodarbinātā personāla izmaksas, pamatlīdzekļu remonta un ekspluatācijas izdevumi, pamatlīdzekļu nolietojums, vispārējas nozīmes palīgmateriāli un citi ar attiecīgā maksas pakalpojuma sniegšanu netieši saistīti izdevumi.

k – koeficients (īpatsvars), kas raksturo, kādu daļu no kopējiem administrācijas izdevumiem ir plānots attiecināt uz konkrētā maksas pakalpojuma sniegšanu. To rēķina, konkrētā pakalpojuma sniegšanā iesaistītā personāla izmaksas (gadā) izdalot ar visām kapitālsabiedrības personāla izmaksām (gadā).

1. Cena tiek aprēķināta pilnai pakalpojumu pašizmaksai pieskaitot peļņu.
2. Kapitālsabiedrības valde lemj par peļņas apmēru, taču kopumā visiem pakalpojumiem noteiktais peļņas apmērs nodrošina vismaz 5% realizācijas rentabilitāti.
3. Kapitālsabiedrības valde, lemjot par peļņas apmēru, ņem vērā pakalpojuma pieprasījumu, tā konkurētspēju tirgū, pakalpojuma pirktspēju, peļņas maksimizēšanas iespējas un sniedzamā pakalpojuma sociālo nozīmīgumu un pieejamību.
4. Lai atvieglotu norēķinus par sniegtajiem maksas pakalpojumiem, cenrādī pakalpojumu cenas tiek noapaļotas līdz desmitdaļām.
5. **Pakalpojumu maksas apmēra apstiprināšanas kārtība**
6. Kapitālsabiedrības valdes loceklis apstiprina izstrādātās kalkulācijas saskaņā ar šo noteikumu 1.pielikumu un cenrāžus saskaņā ar šo noteikumu 2.pielikumu.
7. Kapitālsabiedrības struktūrvienību vadītāji ir atbildīgi par šo noteikumu ievērošanu.
8. Cenrādi un katram pakalpojuma veidam izstrādātās un apstiprinātās pakalpojuma kalkulācijas, Kapitālsabiedrība iesniedz Daugavpils valstspilsētas pašvaldības Juridiskā departamenta Kapitālsabiedrību pārraudzības nodaļai to apstiprināšanas dienā.
9. Kapitālsabiedrība ne retāk kā reizi gadā novērtē ar pakalpojuma sniegšanu saistītās izmaksas un attiecīgi veic grozījumus šādos gadījumos:
	1. izdarīti grozījumi normatīvajos aktos;
	2. ir mainījušies apstākļi, kas ietekmē maksas pakalpojumu klāstu/apjomu, kas būtiski ietekmē vienas pakalpojuma vienības izmaksas;
	3. ir būtiski mainījušās izmaksas, kuras veido maksas pakalpojumu pašizmaksu u.c. būtiskas ietekmes.

Daugavpils pilsētas domes priekšsēdētājs A. Elksniņš

1.pielikums

Daugavpils pilsētas domes 2022.gada \_\_.decembra noteikumiem Nr.\_

“Sabiedrības ar ierobežotu atbildību

“Daugavpils Olimpiskais centrs” sniegto maksas pakalpojumu cenu noteikšanas kārtība”

APSTIPRINU

valdes loceklis\_\_\_\_\_\_\_\_\_\_\_\_\_\_\_\_\_\_\_\_\_

 (vārds, uzvārds, paraksts)

\_\_\_\_\_.gada\_\_.\_\_\_\_\_\_\_\_\_\_\_\_\_\_\_\_

K a l k u l ā c i j a

(pakalpojuma, izstrādājuma, preces nosaukums / apjoms)

|  |  |
| --- | --- |
| **SIA** | **“Daugavpils Olimpiskais centrs”** |
| **Maksas pakalpojuma veids** |  |
| **Laika posms** |  |

|  |  |
| --- | --- |
| Aprēķina formulas  | **Imp = (Tizm + Nizm)/Vsk****Tizm = (B+S+P+F+C)** **Nizm = A x k** |

|  |  |  |  |
| --- | --- | --- | --- |
|  | Formulas komponente | Rādītājs (materiāla/izejvielas nosaukums, atlīdzība un citi izmaksu veidi | Izmaksu apjoms noteiktā lakposmā viena maksas pakalpojuma veida nodrošināšanai |
| Tiešās izmaksas |
|  | B |  |  |
|  |  |  |  |
|  | **S** |  |  |
|  |  |  |  |
|  | P |  |  |
|  |  |  |  |
|  | F |  |  |
|  |  |  |  |
| **Tiešās izmaksas kopā:** |  |  |
| Netiešās izmaksas |
|  | A |  |  |
|  |  |  |  |
|  | k | Koeficients (īpatsvars) |  |
| **Netiešās izmaksas (ņemot vērā koeficientu) kopā:** |  |
| **Pakalpojuma izmaksas kopā:** |  |
| **Maksas pakalpojuma vienību skaits noteiktā laikposmā (Vsk)**  |  |
| **Maksas pakalpojuma pašizmaksa (*euro*)** |  |
| **Peļņa** |  |
| **Izmaksas kopā (*euro, bez PVN*)** |  |
| **Izmaksas kopā (*euro, ar PVN*)** |  |

Sagatavoja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats) (vārds, uzvārds) (paraksts)

2.pielikums

Daugavpils pilsētas domes 2022.gada \_\_.decembra noteikumiem Nr.\_

“Sabiedrības ar ierobežotu atbildību

“Daugavpils Olimpiskais centrs” sniegto maksas pakalpojumu cenu noteikšanas kārtība”

APSTIPRINU

valdes loceklis\_\_\_\_\_\_\_\_\_\_\_\_\_\_\_\_\_\_\_\_\_

 (vārds, uzvārds, paraksts)

\_\_\_\_\_.gada\_\_.\_\_\_\_\_\_\_\_\_\_\_\_\_\_\_\_

Sabiedrības ar ierobežotu atbildību “Daugavpils Olimpiskais centrs” sniegto maksas pakalpojumu

C E N R Ā D I S

|  |  |  |  |  |  |
| --- | --- | --- | --- | --- | --- |
| Nr.p.k. | Pakalpojuma veids | Mērvienība | Cena bez PVN, EUR | PVN (\_%\_),EUR | Cena ar PVN, EUR |
| 1. |  |  |  |  |  |
| 2. |  |  |  |  |  |
| .... |  |  |  |  |  |

Sagatavoja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats) (vārds, uzvārds) ( paraksts)